Kurti: Nuk jemi kundër dialogut - e duam parimor dhe të përgatitur mirë
Komentet e zotit Kurti pasuan takimin me të dërguarin evropian Miroslav Lajçak i cili të hënën filloi një vizitë treditëshe në Kosovë.
Kryetari i lëvizjes Vetëvendosje, Albin Kurti, njëherësh kandidat për postin e kryeministrit të Kosovës tha të hënën mbrëma se nuk është kundër bisedimeve me Serbinë, por kërkon që ato të jenë parimore dhe të përgatitura mirë. Ai i bëri këto komente pas takimit me të dërguarin e posaçëm të Bashkimit Evropian për bisedimet Kosovë – Serbi, Miroslav Lajçak, i cili filloi të hënën një vizitë treditëshe në Prishtinë, në kuadër të përpjekjeve për të rifillimin e bisedimeve menjëherë pas themelimit të institucioneve të reja të Kosovës pas zgjedhjeve parlamentare të 14 shkurtit. Zyrtarët e BE-së janë dukur të shqetësuar më deklarimet e zotit Kurti, se bisedimet nuk do të jenë përparësi e punës së tij. “Unë e shpjegova edhe një herë që ne i kemi fituar këto zgjedhje me programin tonë që përqendrohet te drejtësia dhe punësimi, se jemi në kushtet e pandemisë COVID-19, se nuk jemi kundër dialogut, por e duam parimor dhe të përgatitur mirë. Nuk mund të jetë prioriteti i parë ose i dytë, sepse janë drejtësia dhe punësimi mirëpo unë nuk e mohoj rëndësinë e dialogut edhe për Bashkimin Evropian, për Kosovën, për Serbinë dhe për rajonin, por më e rëndësishmja është që ky dialog të jetë i përgatitur mire, të jetë dialog i sinqertë në të cilin nuk jemi në presionin e kohës, por jemi me përkushtimin për substancë”, tha zoti Kurti. Ai tha se nuk mund të ketë një datë për fillimin e bisedimeve ndërsa ende nuk ka filluar procesi i formimit të institucioneve të reja të Kosovës. “Nuk mund të ketë datë, sepse ne duhet të formojmë një herë qeverinë, duhet të përfundojë numërimi, rinumërimi dhe të bëhet certifikimi i rezultatit të zgjedhjeve dhe qeveria e re e Kosovës do të ketë edhe ministrin e Punëve të Jashtme dhe të gjitha aspektet e tjera të ekzekutivit, përfshirë këtu edhe raportet me Brukselin dhe dialogun me Serbinë”, tha ai. Zoti Lajçak i cili nuk foli pas takimit, të martën pritet të takohet me ushtruesen e detyrës së presidentes së Kosovës, Vjosa Osmani, ndërsa po takohet edhe me përfaqësues institucionesh ndërkombëtare. Të hënën ai është takuar me ambasadorin amerikan në Prishtinë, Philip Kosnett, i cili shkroi në rrjetet sociale se gjatë takimit i ka ritheksuar zotit Lajçak mbështetjen amerikane për procesin e bisedimeve të drejtuara nga Bashkimi Evropian. “Qëlllimi tbë; një marrëveshje gjithëpërfshirëse dhe integrim më i thellë euro-atlantik në dobi të të gjithë qytetarëve të Kosovës dhe Serbisë”, shkroi ai. Zoti Lajçak, pas Kosovës do të shkojë në Beograd, në një përpjekje për rifillimin e bisedimeve. Analistët në Prishtinë thonë se qeveria e ardhshme e Kosovës duhet të mësojë nga ngecjet e qeverive të kaluara në procesin e bisedimeve dhe duhet të çojë përpara tema që janë në interes të vendit. thotë Arbër Fetahu nga Grupi për Studime Juridike dhe Politike. thotë Jeta Krasniqi nga Instituti Demokratik i Kosovës. Analistët thonë se qeveria e ardhshme duhet të ketë një platformë për mënyrën e zhvillimit të bisedimeve të ardhshme me Serbinë dhe nuk presin që ato të vazhdojnë njëlloj sikurse nga qeveria pararendëse. thotë Jeta Krasniqi. thotë Arbër Fetahu. Shtetet e Bashkuara që janë mbështetëset kryesore të pavarësisë së Kosovës, në disa raste ditëve të fundit theksuan se mbështesin bisedimet Kosovë-Serbi të mundësuara nga Bashkimi Evropian, dhe presin “një marrëveshje gjithëpërfshirëse normalizimi që do të çonte në një njohje të ndërsjellë”.